Source: http://autodoktor.hu/index.php?page=Parkolas
Timestamp: 2019-12-09 08:17:31
Document Index: 22706588

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'Bíróság ']

Autódoktor Fehér&F. B.T. - 26 év Autodoktor MIN-MAX © jármű fenntartás
Parkolás (fizetős).
Itt is az Autodoktor Fehér & F. B.T. a segítség bizony már 1993 decembere óta!
2018. Akár két fajta bírságot is fizethet az, aki kijelölt parkoló zónában nem vált parkoló jegyet (vagy nem indít mobil parkolást). Budapesten az V., a VII., a VIII., a IX., a XI. és a XIII. kerületben élnek az önkormányzatok azzal a lehetőséggel, hogy a parkolási díj megfizetésének elmulasztása esetén kerékbilincset is felszereljenek az autókra. Ezt a felszerelési lehetőséget az utca elején kihelyezett kiegészítő táblával jelzik az arra közlekedőknek és parkolni szándékozóknak. Az autósok 2300 forintos regisztrációs díj megfizetésével elkerülhetik a második bírságot, azaz a kerékbilincselést. Az okmányirodákban megadhatjuk elérhetőségünket, ebben az esetben a kerékbilincs alkalmazása előtt a közterületesek kötelesek értesíteni és negyed órát várni, mielőtt azt ráteszik a kocsira. Ilyenkor a szabálysértési bírságot ugyan ki kell fizetni, de legalább a kerékbilincselést és annak járulékos költségeit meg lehet úszni.
2017. Jelentősen tovább bővült a fizető helyek sora. Budapesten a Városligetben viszont hétvégeken és ünnepnapokon ingyenes lett ősztől a parkolás.
2016. Egyre több fővárosi kerületben jelölnek ki fizetős zónákat.
2015. Minden a pénz bevételek növeléséről szól, továbbra sincs szó a gyors forgás elméletről. Annyi változás viszont van, hogy bírságolás esetén a jogilag teljesen nonszensz "levél feladása a postára adástól számít" értesítési kitétel helyett a tényleges kézhezvétel került beillesztésre a rendeletbe a jogvesztő határidő számításakor. Ez viszont nagy előrelépés.
2014. A hazai bíróságok joggyakorlata a települések önkormányzati tulajdonú (Budapesten a kerületi) parkolási szolgáltatóinak a szolgálatába állt...
Továbbra is igaz, hogy csak papíron áll meg az a téma, hogy azért kell a korlátozott és fizető várakozási övezetekben az időkorlát, mert csak így van elég parkolóhely... A pótdíjazásról - és az ehhez párosuló akár negyvenszeres pótdíjról - szól még mindig a történet.
A mobil parkolást még mindig nem ajánljuk, mert az időkorlát lejárta előtt küldött figyelmeztető sms teljesen megtéveszti a gyanútlan autóst, azaz ha nincs helyváltoztatás, akkor nincs újabb érvényes mobil parkolás sem, hiába fizetett az autós mobillal, csak megkapja a pótdíj-felszólítást. Ez igaz az újabb jegyvásárlásra is.
Pozitív változás, hogy már csak a területileg illetékes önkormányzatok a parkolás szervezői, haszonélvezői.
Számtalan esetben előfordul, hogy a kibocsátott közjegyzői fizetési meghagyásokra határidőn belül benyújtott ellentmondás (csak ügyvéd tudja elektronikusan megtenni) után a fizetési meghagyást benyújtó "jogosult" nem tudja teljesíteni a bírói - újabban a közjegyzői - felhívásokban foglaltakat, így a bíróság még a per megnyitása előtt végzésben elutasítja a keresetet.
Néhány közterületi parkolás ellenőrzést végző társaság olyan technikai szintre fejlődött, hogy már műholdas koordináták alapján próbálnak meg pótdíjazni. Közben kiderült, hogy a technikai szint alacsony, a parkoló ellenőrt ellenőrzi vele a társaság...
Az Alkotmánybíróság a még le nem zárt perekre vonatkozóan visszamenőleges hatállyal alkotmányellenesnek minősítette a fővárosi parkolási rendeleteket a 2005. június 30. és a 2009.05.31. közötti dátumig.
Az új, a közterületi fizetős parkolásokra vonatkozó törvény egyértelműen kizárja a magáncégek jelenlétét a témakörben.
A vélelmezett parkolási esetek kizárólag közjegyzői fizetési meghagyással indíthatóak, ha erre a kötelezett határidőben ellentmondással él (csak ügyvéd által), akkor a vélelmezett elkövető székhelye vagy lakóhelye szerinti bíróságra kerül az ügy.
Az Alkotmánybíróság határozata (egy különvéleménnyel):
Mulasztásos alkotmánysértést követett el az Országgyűlés, amikor hibásan alkotta meg a közút kezelőjére vonatkozó és a közterületi fizetős várakozóhelyek díjainak, pótdíjainak mértékére, kivetésére szolgáló hatásköröket, ezek szabadságfokát. Az Országgyűlésre, a Fővárosi Közgyűlésre és a budapesti parkolásokra vonatkozó határozat értelmében új törvényt (az egész országra vonatkozóan, majd ezek után új fizetős parkolási rendszert kell kialakítani 2010.06.30-g a fővárosban.
20 beadványt tárgyalt az Alkotmánybíróság, érdekesség, hogy vidéki helyekről nem érkezett alkotmányossági kifogás. Kár, mert Eger, Szeged, Győr is hasonló cipőben jár.
2009.08.01-l a jármű üzembentartójának a címe szerinti illetékes bíróságon lehet csak pereskednie a parkolót üzemeltető cégnek az általuk indított események miatt.
A Magyar Autóklub az Alkotmánybírósághoz fordult a parkolási események indítási időpontjára (ki kit értesített és mikor és az irreális pótdíjakra vonatkozóan.
Az Alkotmánybíróság megsemmisítette azt a törvényt, ami az egy éven túli parkolási eseményekre vonatkozott (2009.01.20.).
E döntése nyomán parkolóper-cunami jön (jött).
Aki úgy érzi, hogy védtelen e témakörben és folyamatos vegzálásnak van kitéve, akkor vegye fel velünk a kapcsolatot. Profi megoldásokkal igen jó a védelem nálunk, bárki is perelte be cégünket parkolási díj és pótdíj ügyekben.
Korábbi írások: Parkolási perek
Alakul a jogállamiság, csak ez irányba kissé lassú a haladási sebesség. Miért is?
A második nagy értékű pert vesztette el ellenünk jogerősen - másodfokon is - az FKPT, mint felperes. Most részünkről 61.4 %-38.6 % arányban sikerült a pernyerés.
2008.04.01. Nem áprilisi tréfa!
Egy igen csak precedens és már jogerős bírói ítélet született az FKPT (Fővárosi Közterületi Parkolási Társulás , mint felperes ellen, e FAKISZ körbe tartozó társaság sok-sok más perei mellett cégünket is beperelte parkolási díj és pótdíjai ügyében. Már első fokon cégünk nyert, a felperesi fellebbezés miatt megtartott másodfokú tárgyaláson 80-20 % arányban véglegesen mi nyertünk. Az ítélet jogerős, fellebbezésnek helye nincs.
Korábban - 2007 januárjában - a Gyors hírekben megírtuk, hogy 2007.01.01-l milyen szabályok érvényesek a közlekedési szabálysértések (pl. bliccelések) elkövetése után. Az ide vonatkozó törvény 2007.02.26-n lépett életbe, de pl. a parkolási társaságok és ezek behajtó cégei semmibe vették e törvény rendelkezéseit. Most 2008.06.18-n napvilágot látott egy újabb törvényi pontosítás, ami 06.19-én életbe is lépett. Ennek szellemében azok a bíróságokon folyó ügyek, amik egy éven túli korábbi eseményeket peresítettek, megszüntetésre kerülnek. Új fejlemény az is, hogy a bíróságok már a fizetési meghagyások beadása után a tényállások ismeretében visszautasíthatják annak bírói továbbítását. Sok parkolási - a három fővárosi és a számtalan vidéki - cég és az ezeken erősödő négy egyéb behajtó cég is a napokban tanulja meg a törvény erejét.
Jogállam, demokrácia: most végre ebbe az iránya történt az előre lépés.
Egy visszalépés, mert ebben az ügyben érdekes módon nem élt meg a visszamenőleges hatályú törvénymódosítás: az Alkotmánybíróság érdekes módon megsemmisítette azt a törvényt, ami az egy éven túli parkolási eseményekre vonatkozott (2009.01.20. . A kilencvenes évek elején a fix kamatozású hosszú lejáratú OTP lakáshiteleket visszamenőleges hatállyal emelték meg, törvényi segítséggel.
Forrás: Napi Online 2008. 07. 07.
Parkolási ügyek - a behajtó cég az Alkotmánybírósághoz fordul
Az Autóklub jogásza szerint nem kell aggódniuk az autósoknak.
Több száz millió forint kárt is okozhat az Intrum Justitia cégnek a parkolási díj-amnesztia. Emiatt a követelésbehajtó cég az Alkotmánybírósághoz (Ab) fordul, s ha a testület nem találja megalapozottnak a beadványt, akár Brüsszelig is elmegy. Többféle jogcímen tartanak igényt kártérítésre: többek közt az elmaradt haszon, az adminisztrációs költségek és a jogászok díjazása miatt - mondta lapunknak Felfalusi Péter vezérigazgató. Minderre azért kerülhet sor, mert a parlament június közepén törvénymódosítással úgy döntött, hogy a bíróságok nem fogadhatják be az egy éven túli parkolási bírságokból eredő beadványokat, a már folyamatban levő pereket pedig további tárgyalás nélkül lezárják. A cégvezető szerint a visszamenőleges amnesztia szerencsétlen döntés volt, ehelyett egyeztetni kellett volna az érintett társaságokkal.
Az Intrum Justitia értesüléseink szerint csaknem 150 ezer ügyet vett át a Centrum parkolási társaságtól, mintegy 5 milliárd forint értékben. Piaci információk szerint 5 százalékos árfolyamon szerezte meg a követeléseket. Nem ismert, hogy a Centrumnál mennyi egy éven túli bírság maradt. A cég írásban is feltett kérdéseinkre nem válaszolt.
Az érintett autósok végleg megnyugodhatnak - mondta Kovács Kázmér jogász. Véleménye szerint csak azoknak kell megfizetniük a bírságot, akik arról már jogerős bírósági döntést kaptak kézhez. Megítélése szerint a megbírságolt autósok számára kedvezőtlen Ab-döntés sem hozhatja kellemetlen helyzetbe az érintetteket, mert a már lezárt peres ügyeket ismételten felmelegíteni valószínűleg nem lehet. A Magyar Autóklub jogi képviselője szerint támadható az a Centrum által közelmúltban bevezetett módszer is, amely szerint akár egynapos fizetési késlekedést követően több ezer forintos ügyvédi számlával "felbruttósított" felszólítást küldenek az érintett autósnak.
Azt azért nagyon szeretnénk, hogy az ország igen súlyos gazdasági helyzetéről ne vonja el a figyelmet a következő témakör:
Várakozás, parkolás, ennek díjfizetése és díjbeszedése.
- Az önkormányzatok kijelölhetnek az illetékességi területükön belül olyan övezetet (övezeteket), ahol díj ellenében engedélyezik csak a várakozást.
Általában több övezetet is kijelöltek azok az önkormányzatok, ahol úgy döntöttek, hogy díjat szednek a várakozásért.
Magyarországon jelenleg nem egyforma az önkormányzatok gyakorlata a fizető várakozó helyek kijelölésében és a díj szedésének gyakorlati megvalósításában. Az önkormányzatok nem csak ebben térnek el egymástól, a kijelölés és az üzemeltetés kérdéskörében is jelentős különbségek mutatkoznak.
Egyben viszont teljesen egyforma a képlet: nem kellőképpen átgondolt rendszer alapján működnek. Nagyon fontos alaptétel, hogy a jelen felállások alapján nem hatósági jogkörrel felruházott cégekről van szó.
- A parkolási cégek tulajdonviszonyai sem éppen egységesek ma Magyarországon, igazából az lenne a kívánatos, ha 100 %-os önkormányzati tulajdonban lennének. Ez viszont ma még nem jellemző. Egy apróság viszont tény: a területek - ahol a fizető övezeteket kijelölték - önkormányzati tulajdonban vannak. A közút kezelői feladatok néha teljesen elvesznek az önkormányzatoknál, ez viszont megint öreg hiba.
- A közterületeken lévő fizetős parkoló helyeken megtalálható autókat a parkoló ellenőrök nézegetik. Ezek az emberek nem parkoló őrök, mint azt többeken tévesen mondják. Parkoló őrök azokon a helyeken lehetnek, ahol zárt helyre áll be az autós. A közterületeken kijelölt fizetős parkoló helyeken őrzés nélküli parkolás lehetséges csak, ezt a megváltott jegyeken néha olvasni is lehet. A zárt helyeken sem mindenhol van őrzéssel párosított parkolási szolgáltatás, mint ahogy a parkoló házak, mélygarázsok esetében sincs ilyen.
Magyarul: kizárólag egy területfoglalással (az autós részéről) párosuló pénzkérés (a parkolót üzemeltető cég részéről) esete áll fenn egy teljesen hétköznapi esemény kapcsán.
Még egyszer kihangsúlyozzuk: a nem zárt helyeken lévő kijelölt fizetős parkolási területek önkormányzati tulajdonban vannak, néha a zárt helyeken lévő fizetős parkolási területek is, de ebben az esetben az üzemeltető azt bérleti díj ellenében bérli a területileg illetékes önkormányzattól.
- A parkolási társaságok a parkolásért a területi kijelölésnek megfelelő parkolási alapdíjat, egyéb esetekben ezen felül pótdíjat kérnek. Itt van a legnagyobb bökkenő. Az egész rendszer nem a parkolási díjról szól - ez a legdurvább hiba -, hanem a pótdíjról.
- Van olyan helység, ahol előre kell azon gondolkodni, hogy majd parkolni is szeretne a jármű vezetője, ezért előre kell megvennie bizonyos dolgokat az arra kijelölt elárusító helyeken. Általában nem ez a jellemző. Más helységekben az a gyakorlat, hogy valamilyen jegykiadó automatát kell meglátogatnia a jármű vezetőjének vagy mobiltelefonon jelentkezik be (ebben az utóbbi esetben szintén előre kell feltöltenie az egyenlegét). A helyi rendeletek azonnali cselekvést várnak el a jármű vezetőjétől, ez ugye fizikailag lehetetlen. Miért is? Azért, mert nincs minden méteren jegykiadó automata. Régen voltak a parkoló órák, amik az egy parkoló hely-egy parkolóóra elosztás volt, ebben az esetben nem lehetett azon vitatkozni, hogy miért nem ért oda vissza a jármű vezetője (az autójához).
- Bizonyára mindenki emlékszik még arra az időkre, amikor a parkoló ellenőr kereste meg a parkoló autóst és jegyet adott. Vagy nem adott. Ezt a rendszert többek között azért szüntették meg, mert saját zsebre dolgoztak többeken a parkoló ellenőri csapatokban.
Speciális eszközök lettek telepítve számtalan helyre, vagy előre váltott (régen is volt valami hasonló, egy papír órát kellett az autóba betenni jeggyel lehet parkolni. A parkoló ellenőrök viszont szívesen segítenek az autósnak mostanában is. A parkolási társaságok ezután kitalálták, hogy a parkoló ellenőröket is ellenőrizni kell.
- Külön üzletág lett a különféle parkolási események rögzítésére szolgáló különféle berendezések eladása. A parkoló ellenőr a Radix kézi számítógépét cipeli magával, ennek kicsi nyomtatója is van. 2002-l fényképezőgépe vagy video kamerája is van. Ezekkel bóklászik a kijelölt területén. Ismét kihangsúlyozzuk: önkormányzati területen vannak a fizető helyek.
A színes zacskókat sem ingyen gyártják, amibe a cetlit és az előre nyomatott csekket teszi bele a sétálgató emberke. Mostanában még mobil telefont is visz magával, mert a mobil parkolást - már ahol van ilyen lehetőség - igénybe vevő autóst csak így tudja ellenőrizni. A cég központjában meg egy komplett és egész számítógépes rendszert is össze kellett állítani a sétáló emberkék által összegyűjtött adatok fogadására, rendezésére, nyilvántartására.
A parkolási eseményt megelőző folyamatok:
- 1. sz. folyamat: autós megáll, kiszáll, elmegy jegyet venni, visszamegy az autójához, beteszi a jegyet, bezárja az autót. Elmegy a dolgát intézni.
- 2. sz. folyamat: autós megáll, mobil telefonról bejelentkezik, kiszáll, bezárja az autót. Elmegy a dolgát intézni.
- 3. sz. folyamat: autós beér egy helységbe, ahol vagy észre veszi, vagy sem, hogy a kijelölt területeken - ha egyáltalán arra akar majd menni - majd előre váltott jeggyel parkolhat csak. Ha vett előre ilyet, akkor az 1. számú folyamat szerint jár el, azzal a különbséggel, hogy nem a parkolás kezdetekor vesz jegyet.
- 4. sz. folyamat: autós megáll, kiszáll, bezárja az autót, elmegy a dolgát intézni.
- 5. sz. folyamat: az 1-s, a 2-s, a 3-s folyamatban váltott jegy lejárta előtt visszaér az autójához, kinyitja, esetleg pakol is bele valamit, beszáll, elhajt.
- 6. sz. folyamat: a 4-s számú folyamat zárásaként visszaér az autójához, innen ugyanaz, mint az 5-s számú folyamatban.
Feltételeztük eddig a folyamatok során, hogy nem járt arra a parkoló ellenőr, ahol az autó állt.
- Akkor tehát mi történik, amikor a területileg illetékes parkoló ellenőr végig járja az útvonalát?
Elméletileg semmi vagy egy gyakorlatilag végeláthatatlan ügy indul el.
- A parkoló ellenőr a rendszer egyik kulcsfigurája. Rója az útvonalát, figyel, néz: az ember nélküli autók első szélvédő mögötti területét vagy kívülről a szélvédőt vizsgálja.
Ha van kívülről látható valamilyen engedély - az adott területre érvényes - a szélvédőre belülről felragasztva, akkor tovább sétál.
Ha van a szélvédő mögött parkoló jegy, akkor a lejárati idejét nézi meg. Ha nem járt le, akkor tovább megy, ha lejárt, akkor adatbevitelt végez a vizuális érzékszervére hagyatkozva.
Ha van jegy, de nem az első szélvédő mögött és jól látható helyen, vagy nincs jegy, akkor ha van mobil parkolási lehetőség a területen, először telefonál, pozitív visszajelzéskor tovább megy, negatív eredménynél adatbevitelt végez a vizuális érzékszervére hagyatkozva. 2002-l (néhány cégnél 2003-l) fényképfelvételeket vagy videót is készít.
Van olyan eset is, amikor érvényes jegy ellenére szintén adatbevitelt végez a parkoló ellenőr.
Van olyan eset is, amikor autó sem kell az adatbevitelhez.
Innentől kezdve sűrűsödnek a bürokratikus elemek, kezd nagyon érdekessé válni a parkolás, mint ügy.
Az ilyen egyszerű hétköznapi esetek miatt ma Magyarországon több százezer parkolási téma - PARKOLÁSI PÓTDÍJAZÁSI ÜGY - keletkezett, ezek folytatásaként ma már a bíróságokon se vége, se hossza a parkolási eseményekből származó peres eljárásoknak.
- A fizető parkoló helyeket elméletileg azért találták ki, hogy a nagy forgalmú helyeken gyors - várakozási időtartam korlátozással - forgással több autó tudjon időszakosan parkolni.
A gyakorlat az, hogy köze nincs a kijelölt fizető övezeteknek a gyors forgás megvalósításához.
Kizárólag pénz gyűjtése a cél, és sajnos azt kell mondjuk, hogy minden áron. Az alapdíjak megfizetése esetén sem ülhet a babérjain az óvatlan autós, mert a rendszer nem erről szól. A parkoló ellenőr vizuális érzékszerve és a parkoló autós ugyanilyenje nem egy húron pendül.
Még az oly' jogkövető autóst is folyamatosan elmarasztalják, aki a lejárt - kiemeljük, hogy csak elméletileg lejárt- jegyére kapott mikuláscsomagot is komolyan veszi: elmegy, vesz pótdíj jegyet, sőt, még ezt be is mutatja a területileg illetékes parkolási társaság 'ügyfélszolgálatán', ennek ellenére nem biztos, hogy kikerül a rendszerből.
A tájékoztatásról: a parkoló ellenőr itt is kulcsfigura. Ő teszi ki a zacskót - előtte adatbevitelt végez -, ezt lefényképezi vagy levideózza (vagy fordítva: először dokumentál). Na igen, hova is teszi ki a vélelmezett ügyről a zacskót? És mikor teszi ki?
- Megtalálja az autós a kitett zacskót? Vagy igen vagy nem. Ennek viszont van némi pikantériája: ha már egyszer a parkoló ellenőr jóvoltából bekerült a rendszerbe az autó és az autós, akkor semmi jelentősége sincs annak, hogy tud-e a dologról a vezetője. Sőt: igazából ezért nem várják meg a parkoló ellenőrök a vétkező autóst, mert részükről az ügy már elindult és minél később végződik, annál jobb kondíciókkal szállnak ki belőle. Ha a helyszínen elintézhető lenne a dolog, akkor hol maradna a pótdíjazásban rejlő óriási biznisz?
Kicsit megváltozott mostanában a temérdek parkolási pótdíj és járulékai ügyekben a bíróságokon a bírói hozzáállás. Hogy-hogy nem, nem fogadják el automatikusan a felperes parkolási társaságok parkoló ellenőrei által rögzített adatok alapján kiállított esemény lapot. Ez nem azonos a helyszínen nyomtatott cetlivel. Ezek a lapok a műszak végén leadott kézi számító gépekből a dokkoló állomásokon keresztül - természetesen a központi számító gépbe - bevitt adatok rögzítése után a központi számítógépből nyomtathatók (másolhatók) ki.
2007.05.31. Zárszó:
Egyelőre itt bezárjuk a témát, mert jelen állás szerint az országban teljesen különböző módon kezelik az ügyet mind a parkolási cégek, mind az állampolgárok, mind a peres eljárási szakaszba jutott ügyekben a helyileg illetékes bíróságok. Pedig van LB jogegységi állásfoglalás, kettő is.
Egy tény: aki vett parkoló jegyet vagy aki befizette a pótdíját, az elismerte, hogy valamit tett vagy nem jól tett, aki nem fizette meg, az hosszú eljárásra számíthat, viszont jó esélye van mindenkinek a nem hatóság parkolási cégek, illetve az egyik ilyen cég által megbízott kettő behajtó céggel szemben.
Másik tény: Magyarországon, mint EU tagországban semmi sincs rendben a közterületeken kijelölt fizető helyek és az itt történő parkolások körüli témában.
Parkolás I.:
Igen érdekes, hogy Szeged, Pécs, Győr, Budapest, Eger parkolási társaságai miket művelnek. Azért mi úgy gondoljuk, hogy jogállamban vagyunk. Most még úgy látszik, nem egészen vagyunk ott. Egerben a Bíróság sincs ott.
Parkolás II.:
A Centrum Parkoló Rendszer Parkolás Szolgáltató KFT külön kiemelkedik a sorból az egyéb - szerintük követelés kezelő - cégek bevonása miatt is. E cégek magatartása sem éppen kiváló, jelenleg már 4 ilyenről tudunk.
A legszebb az, amikor e cégek egymás között turmixolnak a vélelmezett "követelésekkel".
Parkolás III.: a négyek bandája.
ZEE Capital Zrt.,
Creditexpress Factoring Zrt.,
Mostani akció << Speciális termékek. '93-tól az Autódoktor Fehér & F. B.T. a gyors segítség! Nem akciós: 1. 7 db B10 kategóriás szgk. és 1 db B05 kategóriás tgk. KGFB. 2. Know-how átvételi lehetőség jármű fenntartók és szervizek részére. Folyamatban a mikro-, kis- és középvállalkozások eszköz- és informatikai támogatási programja Pest megyében, a támogatási kérelmeket 2019.02.20. 08 órától várják. Know-how átvétele is támogatott. Gyorsuló tempóban cserélődnek a belső égésű erőforrásokkal hajtott g...
Közlekedsz? Bizonyítottan már 1993-tól az Autodoktor Fehér & F. B.T. a balesetmentes haza- és célhoz érésért a legjobb segítség! A járműveket vezető emberek magatartására és a vezetés közbeni viselkedésére ható rengeteg tényező közül az egyik az IDŐJÁRÁS (hideg-meleg frontok, szél, légnyomás változás, vihar, tornádó) és az ehhez igen szorosan kapcsolódó HOLDFÁZIS. - - Újhold: 11.26. - kedd - 16 óra 07 perckor volt. Telihold: 12.12. - csütörtök - 06 óra 14 perckor. A november átlag feletti hő...
Aktuális dolgokban is az Autódoktor Fehér & F. B.T. a biztos, gyors és pontos segítség már 1993 óta! Advent. Adventi időszak: az Úr eljövetelére való várakozás. Az advent szó jelentése: eljövetel, a latin „adventus Domini” kifejezésből származik, ami annyit tesz: „az Úr eljövetele”. Hit, remény, öröm, szeretet. December 6. Mikulás.- - Időjárás változás: erős mediterrán jeleket mutat Európa középső részén az időjárás. Aki nem hegyvidéken él, vagy nem készül Ausztria vagy és...
Értékesítés (járművek, alkatrészek, gumik, egyéb): 1993 óta itt aztán pláne az Autódoktor Fehér & F. B.T. a precíz segítség! Know-how, új és professzionális autós termékek, alkatrészek: a Speciális termékek alatt. Új járművek: csak rendelésre. Segítünk a választásban is, mert ez mostanában már igen fontos kérdés. Használt járművek: Az első és magánszemély tulajdonostól: 2017 novemberi, újan magyarországi forgalomba helyezésű HONDA Jazz Comfort felszereléssel (ezen felül első ködlámpával, gyári GPS-el, ...
Korábbi aktualitások (2004 a kezdő dátum). Már régtől is - 1993 óta - az Autodoktor Fehér & F. B.T. a segítség! Nyár: 2019. szeptember elején és végén is kitartott! Európa déli részein még messze az ősz. Októberben is visszatért az igen kellemes nyári meleg, igaz, délelőtt 11 órától indul az intenzív a felmelegedés. A nyári időszámítás miatt ez ugye a nap állása szerint csak 10 óra...A szabadság alatt a járművezetők is lazábbak, ez pedig nem annyira jó. A szabi, a kikapcsolódás, a nyaralás a...